Ego Odo, dux Burgundię, notum facio presentibus et futuris, quod cum quondam dedissem domino Roberto, venatori meo, justitiam de Gillens, et quosdam homines ibidem, tandem Guido, filius ejus, mihi eamdem justitiam resignavit, et in perpetuum dedit et concessit homines suos ibidem, liberos retinens. Ego vero pro eschangio ejusdem justicię, dedi eidem Guidoni, et heredibus ipsius, quicquid avenę habebam debitalę apud Albenam. Quod ut ratum habeatur presens scriptum sigillo meo firmavi. Actum est hoc apud Divionem anno M°CC°XIIII° mense maio.